वाॅइस 4 गर्ल्स अब पूरे वर्ष चलने वाला सह-शिक्षा स्कूल कार्यक्रम भी शुरू करने जा रहा है। स्पेंसर बताती हैं, ‘‘हालांकि हमें अभी भी लगता है कि लड़कियों को खुद को तलाशने के अलावा सहज और आत्मविश्वास की भावना के लिये एक पूर्ण महिला माहौल की जरूरत है लेकिन उन्हें लड़कों के बीच भी ऐसा महसूस करना चाहिये। लिंग असामनता दोतरफा है। हम लड़कियों के साथ और उनके लिये जितना चाहें काम कर सकती हैं लेकिन यह वक्त का तकाजा है कि इनके पिता, भाई और पुरुष समुदाय भी शिक्षित हो और इन लड़कियों का समर्थन करे।’’ अपने पूरे वर्ष चलने वाले और ग्रीष्मकालीम कार्यक्रमों के माध्यम से वाॅइस 4 गर्ल्स प्रतिवर्ष 3000 से भी अधिक भारतीय बच्चों को शिक्षित और सशक्त बनाने का काम करता है और इनका इरादा आने वाले वर्षों में भारतभर के हजारों लाखों बच्चों तक पहुंचना है।